open-index/open-wikipedia-markdown huggingface dataset:
Syyskuun 2007 Indonesian maanjäristykset

**Syyskuun 2007 Indonesian maanjäristykset** alkoivat 12. syyskuuta 2007 Sumatran-saarella. Järistys sattui kello 18.10 paikallista aikaa. Järistyksen voimakkuudeksi mitattiin 6,4 magnitudia (8,4 M<sub>w</sub>).

## Lähteet

## Aiheesta muualla
*YLEn uutiset tapahtumista
Enggano

**Enggano** on Indonesialle kuuluva saari noin sata kilometriä Sumatran rannikolta. Sen pinta-ala on arviolta noin 500 km². Saaren kolme suurinta taajamaa ovat Barhau, Kabuwe ja Kayaapu. 

Saarella asuu noin 4 000 ihmistä, joista monet kuuluvat Engganon alkuperäiskansoihin, jotka jaetaan kuuteen erilliseen etniseen ryhmään: kaahoao, kaamay, kaarubi, kaharuba, kaitora ja kauno.

Yli kolmannes saaresta on metsää, ja suojeltu metsä kattaa lähes 31 % maa-alueesta.
Saarella on BirdLife Internationalin määrittelemä kansainvälisesti tärkeä lintualue. Siellä elää kaksi kotoperäistä lintulajia ja muita harvinaisia lintuja.

Suuryritykset ovat 1990-luvulta alkaen pyrkineet hyödyntämään saaren metsiä puutavarana ja raivatakseen viljelymaata rahakasvien kuten öljypalmun kasvatukseen. Tämä uhkaa villieläimiä elinympäristön katoamisen kautta, mutta öljypalmuviljelmien vedenkulutus uhkaa myös kyläläisten ravintokasvien kasvatusta. Lisäksi Indonesian hallitus on harkinnut saaren käyttöä avaruusrakettien laukaisupaikkana.

## Lähteet
John Norris

**John Norris** voi tarkoittaa seuraavia henkilöitä:

* John Norreys (1547–1597), englantilainen sotilas
* John Norris (1657–1711), englantilainen filosofi ja runoilija
* John Norris (1670/71–1749), brittiläinen amiraali
Vuorikenguru

**Vuorikenguru** eli **wallaroo** (*Osphranter robustus*) on Osphranter-sukuun kuuluva kengurulaji, joka elää Australiassa.

Laji luettiin aikaisemmin jättikenguruiden suvun *[[Osphranter]]-*alaheimoon. Vuonna 2019 taksonomian uudelleenarvioinnissa kuitenkin todettiin, että *[[Osphranter]]* olisi siirrettävä suvun tasolle. Australian Faunal Directory hyväksyi tämän muutoksen vuonna 2020.

Laji jaetaan neljään alalajiin:
**O. r. robustus*
**O. r. erubescens*
**O. r. isabellinus*
**O. r. woodwardi*

## Lähteet
Leimamerkki

**Leimamerkki** oli verojen perinnässä käytetty yleensä postimerkin kaltainen merkki. Paperinen leimamerkki kiinnitettiin liimalla asiakirjaan ja mitätöitiin leimaamalla. Termiä *leimamerkki* käytetään yleisnimenä laajalle joukolle erilaisia merkkejä, joista on käytetty itse julkaisuissa nimiä karttamerkki, leimamerkki, osakeantimerkki, veromerkki, autoveromerkki yms. Suomessa leimamerkit tulivat käyttöön vuonna 1865 ja viimeiset leimamerkit poistuivat käytöstä 1994. Ahvenanmaan maakunta julkaisi omia leimamerkkejään vuosina 1928–1978. Merkit poistuivat käytöstä 1990-luvulla.

Ennen leimamerkkejä leimaveron perinnässä käytettiin paperiarkkeja, joihin veron määrä oli ennalta leimattu. Näistä käytetään nimitystä "leimapaperi". Nämä tulivat Ruotsissa väliaikaisesti käyttöön 1661–1664 ja uudelleen vuodesta 1687 alkaen. Suomessa käytettiin ruotsalaisia leimapapereita vuoteen 1808, jonka jälkeen käyttöön tulivat rupla- ja kopeekkamääräiset suomalaiset leimapaperit. Vuodesta 1865 käytettiin markka- ja pennimääräisiä leimapapereita. Nämä poistuivat käytöstä 1920-luvulla.

Leimaverotuksen perinnässä on käytetty myös postimerkeistä eroavia muotoja, jotka luetaan leimamerkeiksi. Näitä ovat pääsylippumalliset huviveroliput (1922–1981), elokuvaveroliput (1948–1994) ja matkustajaverolippu (1968). Myös peli­kortit olivat leimaverotuksen alaisia. Jokaisen korttipakan ruutuässä oli varustettava veroleimalla vuodesta 1842 alkaen. Vero kumottiin vasta 1. marraskuuta 1983. Tämän lisäksi avaamattoman pakan ympärille kiinnitettiin veronauha.

Leimamerkeiksi luetaan myös tupakan valmisteveron perinnässä käytetyt veronauhat. Vuoteen 1919 tupakkaa verotettiin tuontitulleilla, mutta vuodesta 1919 eteenpäin valmisteverolla. Veron perintä osoitettiin myyntipakkauksiin kiinnitetyillä veronauhoilla.

Leimamerkkien keräily luetaan osaksi filateliaa.

## Katso myös
* Leimavero

## Lähteet
* B. E. Saarinen: *Suomen ja Ahvenanmaan leimamerkit ja leimapaperit. Erikoisluettelo.* 1998.
* Lape: *Suomi-erikoisluettelo*. 2007.
Kärkisten silta

**Kärkisten silta** on Jyväskylän Korpilahdella sijaitseva liittorakenteinen vinoköysisilta. Seututie 610 ylittää Päijänteen Kärkistensalmen siltaa pitkin yhdistäen valtatiet 4 ja 9. Sillan alittaa Lahden ja Jyväskylän välinen laivareitti. Kärkisten sillan avajaiset olivat 29. elokuuta 1997.

## Suunnittelumaisema
Kärkistensalmi ylitettiin ennen lossilla, jonka liikenne ruuhkautui etenkin kesäviikonloppuisin. Tukinuitto aiheutti katkoja lossin liikennöintiin. 1980-luvun loppupuolella tehdyssä selvityksessä todettiin, että sillan rakentaminen tulee kannattavaksi, koska ylläpitokustannuksissa säästetään ja liikenteen palvelutaso säilyy. 

Maisemallisesti ja vesiliikenteen puolesta vaativaan paikkaan sijoittuvan sillan rakentamiseksi järjestettiin avoin aatekilpailu vuonna 1990. Kilpailun voitti Insinööritoimisto Sormunen & Uuttu, pääsuunnittelijana diplomi-insinööri Raimo Sormunen ja avustajina professori Michel Virlogeux ja johtaja Claude Servant Ranskasta sekä arkkitehti Erkki Kairamo. Sormunen & Uuttu myös suunnitteli sillan. Sen urakoi YIT, ja se maksoi kaikkiaan noin 17,6 miljoonaa euroa.

## Tekniset tiedot
Kärkisten sillan pääjänne on 240 metriä, se on Raippaluodon sillan ja Tähtiniemen sillan jälkeen Suomen kolmanneksi pisin. Silta on kokonaispituudellaan 787 metriä Suomen kolmanneksi pisin silta Raippaluodon sillan ja Tähtiniemen sillan jälkeen. H-kirjaimen muotoisten pylonien korkeus vedenpinnasta on 96 ja 69 metriä. Betonisten pylonien jalkojen poikkileikkaus on kolmion mallinen. Sillan alituskorkeus on 18,5 metriä. Sillan hyötyleveys on 12 metriä, josta 9 metriä on ajorataa, loppu jää jalankululle ja pyöräilylle.

Sillassa on kaikkiaan 15 tukea. Päijänteen itärannalla olevaa maatukea lukuun ottamatta Kärkisten silta on perustettu kallion varaan. Pyloneiden alla on kaivinpaalut, ja neljä tukea on paalutettu teräspaaluin. Sillan pääpalkit, kaksi 1,6 m korkeaa I-palkkia ovat terästä.

Kärkisten siltaa pidetään kokonaisvaikutelmaltaan virtaviivaisena ja keveän näköisenä.

## Poliittinen valmistelu
Kärkisten siltahankkeen taustalla toimi aktiivisesti Ahon hallituksen sisäministeri Mauri Pekkarinen, jonka vaalipiiriin Korpilahti kuuluu.

## Lähteet
*

### Viitteet

## Aiheesta muualla
Fb

**Fb** tarkoittaa seuraavia:

* 
* Facebook, FB, yhteisöpalvelu
* FB, Ferry Corstenin ja Benny Benassin muodostama yhtye
* 
* friendship book, FB, henkilöltä toiselle lähetettävä vihko, johon kukin lisää tekstejä ja kuvia
* fullback, FB, amerikkalaisen jalkapallon pelipaikka
* Frykdalsbygden, ruotsalainen paikallislehti
Veromerkki

**Veromerkki** oli erityinen leimamerkki, jota käytettiin Suomessa vuosina 1944&ndash;1978 tuloveron perintään.  Merkkejä kiinnitettiin verokorteilla tuloveron pidätyksen mukainen määrä. Kortit tuli toimittaa veroviranomaisille, mistä syystä merkkejä ei ole säilynyt suuria määriä. Merkit olivat alkuun käypiä useamman vuoden, vuodesta 1951 alkaen merkkiin painetun kalenterivuoden. Vuodesta 1957 käypyys rajattiin puolivuosittaiseksi, jolloin alkuvuoden merkeissä oli vuosiluvun lisäksi merkintä "I" ja loppuvuoden merkeissä "II". Suomessa julkaistiin kaikkiaan 640 erilaista veromerkkiä. Merkit ovat osa laajempaa leimamerkkien ryhmää.

Veromerkki-nimitystä käytettiin myös vuoden 1994 ajoneuvoverolain (135/1994) mukaisesta auton tuulilasiin kiinnitettävästä tarrasta, jolla osoitettiin ajoneuvoveron maksaminen. Tarra oli varustettu hologrammilla ja se oli "pysyvästi kiinnitettävä auton tuulilasin sisäpintaan kuljettajasta katsottuna oikean puoleiseen alakulmaan siten, että veromerkki on kokonaisuudessaan nähtävissä katsottaessa autoa edestä päin" (Ajoneuvoveroasetus 312/1994). Tarroista luovuttiin vuoden 1997 verotuksessa, jolloin veron suorittamista ryhdyttiin valvomaan tietokantapohjaisesti katsastuksen yhteydessä.

## Lähteet
*B.-E.Saarinen, Suomen ja Ahvenanmaan leimamerkit ja leimapaperit, erikoisluettelo 1998
Osakeantimerkki

**Osakeantimerkki** oli Suomessa osakeantien leimaveron perinnässä vuosina 1922–1966 käytetty leimamerkki, ns. päällepainettu leimamerkki. Merkit valmistettiin lisäpainamalla normaaleja leimamerkkejä tekstillä "Osakeanti - aktie emisission" ja vuodesta 1947 alkaen "Osakeanti - Aktie em." Merkkejä ilmestyi noin 95 erilaista. Leimaveron suuruus määräytyi kulloisenkin leimaverolain mukaan, ollen suurempi kun osake annettiin osin tai kokonaan yhtiön varoin.

## Lähteet
* Leimamerkit osakekirjoissa.
* Osakeantimerkit: luettelo arvoista (www.filatelia.fi)
Gunnar Pohjola

**Arvo Gunnar Pohjola** (25. joulukuuta 1927 Tyrvää &ndash; 27. helmikuuta 2008 Tampere) oli suomalainen taidemaalari ja taidegraafikko, myös taiteilijaprofessori. Pohjola kuvasi usein surrealismin sävyisissä teoksissaan arkielämää, sen ihanuutta ja kurjuutta. Hänen tuotantoonsa kuuluu paljon piirustuksia, muun muassa tussilla.

Gunnar Pohjola sai taidekoulutuksensa Suomen Taideakatemian koulussa vuosina 1952–1955. Kuten monet 1940- ja 1950-luvun Tampereella, Pohjola sai varhaisimman oppinsa Tampereen työväenopistossa ja Tampereen Taiteilijaseuran piirustusilloissa. Taideakatemian koulun  jälkeen hän asettui Tampereelle, jossa hän osallistui aktiivisesti taide-elämään. Hän oli muun muassa Tampereen taiteilijaseurakunnan johtokunnan jäsen vuosina 1994–1998. Pohjola asui suurimman osan elämästään Tampereella Amurin kaupunginosassa vaimonsa Essin kanssa. Pariskunnalla on kaksi poikaa.

Pohjolan pienikokoiset teokset kuvaavat vieraantuneen ihmisen tuntemuksia, riittämättömyyden tunnetta, surumielisyyttä, nöyryyttä ja leikillisyyttä. Niiden eleginen tuntu yhdistyy inhimilliseen sanomaan usein herkällä tavalla. Usein teokset olivat pieniä piirustuksia tai akvarelleja, joista läheltä katsomalla avautui suuria tunteita. Hänen ensimmäinen teoksensa oli *Helsinki* vuodelta 1953. 

Pohjola toimi piirustuksen ja maalauksen opettajana Tampereen työväenopistossa vuosina 1959–1966. Hän piti useita yksityisiä näyttelyjä eri puolilla Suomea vuodesta 1957, ja yhteisnäyttelyissä hän oli mukana vuodesta 1953. Ulkomailla hän osallistui suomalaisten taiteilijoiden yhteisnäyttelyihin muiden muassa Ruotsissa, Tanskassa, Saksassa, Yhdistyneessä kuningaskunnassa, Puolassa, Tšekkoslovakiassa, Neuvostoliitossa ja Japanissa.

Pienimuotoisten teosten ohella Pohjola teki joitakin seinämaalauksia muun muassa Raholan ja Tammelan kansakouluihin. Muutkin seinämaalaukset ovat Tampereen seudulla, enimmäkseen ne ovat 1950-luvulta, jolloin seinämaalauksia tehtiin paljon. 
Gunnar Pohjola oli myös yksi neljästä haastatellusta Vappu Lepistön lisensiaatintyössä *Kuvataiteilija taidemaailmassa* (1991).

## Palkinnot
*Valtion taidepalkinto 1961 ja 1971
*Tampereen kaupungin tunnustuspalkinto 1973
*Hämeen läänin taidepalkinto 1976 
*Pro Finlandia 1979
*Pirkanmaa-mitali 1986
*Valtion taiteilijaeläke 1988

## Lähteet

## Aiheesta muualla
*Suomen Kuvataiteilijat, verkkomatrikkeli
*Gunnar Pohjola Valtion taidemuseon kokoelmissa
*Vappu Lepistö: Kuvataiteilija taidemaailmassa. Tapaustutkimus kuvataiteellisen toiminnan tapaustutkimus kuvataiteellisen toiminnan sosiaalipsykologisista merkityksistä. Helsinki:Tutkijaliiton julkaisusarja 70. 1991. . 284 sivua.
Jonathan Edwards

**Jonathan Edwards** voi tarkoittaa seuraavia henkilöitä:

* Jonathan Edwards (1703&ndash;1758), amerikkalainen teologi
* Jonathan Edwards (1745&ndash;1801), amerikkalainen teologi, vuonna 1703 syntyneen Jonathan Edwardsin poika
* Jonathan Edwards (s. 1966), brittiläinen kolmiloikkaaja
Fp

**Fp** tarkoittaa seuraavia:

* fortepiano, nuottikirjoitusmerkintä *fp*, nuottikirjoituksessa käytettävä äänenvoimakkuuden merkki
* Folkpartiet liberalerna, fp, ruotsalainen puolue
* Fazilet Partisi, FP, turkkilainen puolue
* FP, Fyysinen preesens, jyväskyläläinen rap- ja urheiluryhmä
* Funktionaalinen ohjelmointi (Functional Programming), ohjelmointiparadigma
* Microsoft FrontPage, HTML-editori
JP Leppäluoto

**Juha-Pekka ”JP” Leppäluoto** (s. 15. marraskuuta 1974 Raahe) on suomalainen muusikko. Leppäluoto toimii metalliyhtye Charonin laulajana ja sanoittajana. Hän liittyi yhtyeeseen vuonna 1995. Lisäksi Leppäluoto laulaa ja soittaa kitaraa Harmajassa ja kuuluu sinfonista metallia esittävään lauluyhtyeeseen Northern Kings. Hän oli mukana *[[Raskaampaa joulua]]* -joulualbumilla (2006). Leppäluoto toimii myös Yön laulajana vuodesta 2023 lähtien. 15. marraskuuta 2024 Yö kertoi Leppäluodosta tulleen yhtyeen vakituinen laulaja.  

Leppäluoto lauloi myös Poisonblackin *[[Escapexstacy]]*-albumilla (2003). Hän jätti yhtyeen pian levyn julkaisun ja sitä seuranneen kiertueen jälkeen keskittyäkseen Charoniin. 

Leppäluoto on toiminut myös näyttelijänä musikaaleissa, kuten *Infernal Musical*, *Ihan tuuliajolla* ja *Musiikkishow 27*, sekä näyttämömusiikin säveltäjänä Raahen Teatterille ja Valve-teatterille.  

Leppäluoto on tehnyt joitakin sävellyksiä Charon-yhtyeelle mutta Harmaja-yhtyeessä hän toimii pääasiallisena säveltäjänä. Harmaja-yhtyeen kappaleista suurin osa on myös Leppäluodon käsialaa, mutta yhtye on käyttänyt tuotannossa myös Saima Harmajan runoja. 

Leppäluoto on vuodesta 2016 lähtien ollut soolouralla, ja häneltä ilmestyi kesäkuussa 2020 ensimmäinen soololevy *[[Piilevää pimeää]]*.

Leppäluoto tuli vuonna 2022 mukaan Ylen *[[Elämäni biisi]]* -viihdeohjelmasarjaan yhdeksi vakiosolistiksi.

Vuonna 2023 Leppäluoto liittyi Yö-yhtyeen matkaan ensin Yön 40-vuotisjuhlakonsertissa ja sen jälkeen syksyllä 2023 muutamalla keikalle ja sittemmin kesällä 2024 Leppäluoto esiintyy yhtyeen kanssa. 

## Diskografia

### [[Charon]]

* Sorrowburn (1998)
* Tearstained (2000)
* Downhearted (2002)
* The Dying Daylights (2003)
* Songs for the Sinners (2005)

### [[Poisonblack]]

* Escapexstacy (2003)

### [[Northern Kings]]

* Reborn (2007)
* Rethroned (2008)

### [[Harmaja (yhtye)|Harmaja]]

* Harmaja EP (2007)
* Harmaja (2009)
* Lento (2010)
* Marras (2012)

### Soolo
* Piilevää pimeää (2020)
* Jäävuoria (2022)

### Singlet

* Purppuraa (2016)
* Kuoppa (2016)
* Sielulintu (2019)
* Shalalaa (2020)
* Pirun musta (2020)
* Heinillä härkien kaukalon (2020)
* Mä jään (2021)
* Toiset elää (2022)
* Tonttu (2022)
* Rakkauden laulupuu (2023)
* Hänet nää (2023)
* Rakkautta varjojen (2024)

## Lähteet

## Aiheesta muualla

* 
* 
*
Espanjan Grand Prix 1990

**Espanjan Grand Prix 1990** oli Formula 1 -sarjan osakilpailu, joka ajettiin 30. syyskuuta 1990 toistaiseksi viimeistä kertaa Jerezin radalla Espanjassa. Kilpailun voitti Ferrarilla ajanut Alain Prost. 

## Tulokset

## Muuta

*Paalupaikka: Ayrton Senna – 1.18,387
*Nopein kierros: Riccardo Patrese – 1.24,513 (kierroksella 53)
*20. Espanjan Grand Prix
*Ayrton Sennan uran 50. paalupaikka
* YLE näytti koosteen TV1:ssä klo 17-17.50.
* Kilpailun selosti TV1:ssä Juha Jokinen.

## Lähteet
* Helsingin Sanomat 30.9.1990.
* Uusi Suomi 30.9.1990.

### Viitteet
Hylomys parvus

***Hylomys parvus*** on rottasiileihin kuuluva pieni nisäkäslaji. Se luokitellaan vaarantuneeksi lajiksi.

Laji löydettiin vuonna 1918. Se virallistettiin omaksi lajikseen vasta vuonna 1994 tarkempien tutkimusten jälkeen.

## Koko ja ulkonäkö
*Hylomys parvus* muistuttaa hieman siiliä, mutta piikkien sijaan sillä on pehmeä silkkinen turkki. Eläin on melko pieni, sillä ilman häntää, joka on 12–30 millimetriä, sen pituus on 105–146 millimetriä. Turkki on pääosin ruosteenruskea muuttuen harmaaksi tai kellertäväksi vatsapuolella. Lajin kuono on melko pitkä.

## Levinneisyys ja elinympäristö
*Hylomys parvus*ta on havaittu vain Sumatralla sijaitsevan Gunung Kerinci -vuoren rinteiltä noin 2&nbsp;200 metrin korkeudesta . Laji elää vuoriston sademetsissä, joissa puut ja maa on paksun sammalkerroksen peitossa .

## Lähteet
Teymuraz Bagration

**Teymuraz Bagration** (, 21. elokuuta 1912 – 10. huhtikuuta 1992) oli ruhtinas, georgialais-venäläinen aatelismies ja emigrantti Yhdysvalloissa. Hän oli New Yorkissa sijaitsevan Tolstoy Foundationin presidentti.

Teymuraz syntyi Pavlovskissa Venäjällä georgialaisen Bagrationi-suvun jäseneksi. Hänen isänsä oli Konstantin Bagration-Muhranski (1889–1915), joka kuului Bagrationi-suvun Mukhrani-haaraan. Konstantin oli Venäjän keisarillisen armeijan upseeri. Hän kuoli ensimmäisessä maailmansodassa. Teymurazin äiti oli Romanov-suvun jäsen Tatjana Konstantinovna (1890–1979).  

Teymuraz Bagration pakeni Venäjältä vuoden 1917 vallankumouksen jälkeen. Toisen maailmansodan aikana Teymuraz palveli Jugoslavian kuninkaallisessa armeijassa.  

Sodan jälkeen Teymuraz muutti Yhdysvaltoihin ja meni töihin Tolstoy Foundationiin vuonna 1949. Hänestä tuli säätiön toiminnanjohtaja vuonna 1979 ja johti säätiötä vuosina 1986–1992. Teymuraz tunnettiin yrityksistään auttaa muun muassa Neuvostoliitosta ja Itä-Euroopasta tulleita pakolaisia.
Viljo Pousi

**Viljo Anton Pousi** (17. tammikuuta 1918 Kymi – 6. tammikuuta 1981 Kotka) oli suomalainen poliitikko, joka toimi muun muassa Työväen ja Pienviljelijäin Sosialidemokraattisen Liiton kansanedustajana (1966–1970) ja kauppalanvaltuutettuna Karhulassa (1951–1976) sekä Sosialistisen Työväenpuolueen puoluevaltuuston puheenjohtajana. Pousi vaikutti erityisesti ay-liikkeen piirissä ja Metallityöväen liitossa. Kansanedustajakauden jälkeen Pousi työskenteli eläkkeelle jäämiseensä (1980) asti Kulloossa Neste Oyn työturvallisuustarkastajana.

## Lähteet
*

## Aiheesta muualla
* Matti Virkkunen presidenttiehdokkaana vaalitentissä
Torsten Korkkinen

**Torsten Erik Einar Korkkinen** (31. lokakuuta 1912 Nakkila – 3. helmikuuta 1969 Karstula) oli Mannerheim-ristin ritari numero 28. Sotilasarvoltaan hän oli majuri. Koulutukseltaan hän oli agrologi ja työskenteli sodan jälkeen maanviljelijänä omistamallaan tilalla Hyvinkään Kytäjällä. Nimityshetkellä hän oli sotilasarvoltaan vänrikki.

Korkkiselle paljastettiin muistolaatta Hyvinkään vanhassa kirkossa kesäkuussa 2008. Hänen muistolaattansa löytyy myös hänen entisen koulunsa, Hämeenlinnan lyseon tiloista.

Korkkinen ampui 20 vuotta nuoremman morsiamensa ja itsensä 3.2.1969. Syyksi arveltiin taloudellisia vaikeuksia.

## Lähteet
* Aamuposti
* Hurmerinta–Viitanen: *Suomen Puolesta: Mannerheim-ristin ritarit 1941–1945.* Jyväskylä: Ajatus kirjat 2004. .

### Viitteet
Showdown

**Showdown** on suomenruotsalainen tanssiyhtye, kotoisin enimmäkseen Varsinais-Suomen Kemiönsaarelta. Yhtye perustettiin 1980-luvun alkupuolella. Se on osallistunut kaksi kertaa Syksyn sävel -laulukilpailuun, vuosina 1986 (2. sija) ja 1987 (1. sija).

## Jäsenet
* Lasse Forss – basso, laulu
* Henrik Lindholm – kitara
* Peter Lindberg – kosketinsoittimet
* Johan Lindberg – rummut, laulu

### Perustajajäsenet
* Lasse Forss – basso
* Esa Rantanen – kitara
* Peter Lindberg – urut
* Markku Räsänen – rummut
* Tom Signell – laulu

## Diskografia
* 
* 
* 
* 

## Lähteet
*  

## Aiheesta muualla
*
Karsinnat jalkapallon Euroopan-mestaruuskilpailuihin 2008

Tällä sivulla seurataan **karsintoja** jalkapallon vuoden 2008 EM-kisoihin.

## Lohkoarvonnat
Karsinta EM-lopputurnaukseen alkoi syyskuussa 2006. Karsintajoukkueet on jaettu seitsemään eri lohkoon aiempien EM-karsintojen sekä vuoden 2006 MM-karsintojen menestyksen perusteella. Jokaisesta lohkosta jatkoon pääsee kaksi joukkuetta. Isäntämaat Sveitsi ja Itävalta ovat kisoissa mukana automaattisesti.

Lohkoarvonta suoritettiin 27. tammikuuta 2006 Sveitsin Montreux'ssä.

## Tilastot
**Maalit**

**13 maalia**

 David Healy

**10 maalia**

 Eduardo da Silva

**9 maalia**

 Ebi Smolarek 

**8 maalia**

 Cristiano Ronaldo 

**7 maalia**

 Steffen Iversen

 Mladen Petrić

 Jon Dahl Tomasson

 David Villa

 Nikola Žigić

**3 maalia**

 Jari Litmanen

**Maaliin johtaneet syötöt**

**7 syöttöä**

 Jan Kozak

**6 syöttöä**

 Andrea Pirlo

 Dennis Rommedahl

 Franck Ribéry

**4 syöttöä**

 Efstathios Aloneftis

 Andrei Aršavin

 Nicklas Bendtner

 Torsten Frings

 Bastian Schweinsteiger

 John Arne Riise

 Jonatan Johansson

 Joonas Kolkka

## Lohkot
### Lohko A

*Puola ja Portugali selviytyivät lopputurnaukseen. 
*Armenian ja Azerbaidžanin keskinäisiä otteluita ei pelattu.

#### Suomen ottelut

### Lohko B

*Italia ja Ranska selviytyivät lopputurnaukseen.

### Lohko C

*Kreikka ja Turkki selviytyivät lopputurnaukseen.

### Lohko D

*Tšekki ja Saksa selviytyivät lopputurnaukseen.

### Lohko E

*Kroatia ja Venäjä selviytyivät lopputurnaukseen.

### Lohko F

*Espanja ja Ruotsi selviytyivät lopputurnaukseen.

### Lohko G

*Romania ja Alankomaat selviytyivät lopputurnaukseen.

## Lopputurnausmaat

## Lähteet
* Epävirallinen tulossivu
Power in the Blood

**Power in the Blood** on brittiläisen acid house-, blues-, country- ja gospelyhtye Alabama 3:n kolmas studioalbumi, joka julkaistiin 12. elokuuta 2003. Albumin kappale "Reachin'" julkaistiin singlenä.

## Kappaleet

#
#
#
#
#
#
#
#
#
#
#
#
#
#
#

### Acoustic Power
Ensimmäiset 10 000 kappaletta painettua *Power In The Blood* albumia sisälsi myös toisen levyn nimeltä *Acoustic Power*, joka sisälsi kuusi akustista kappaletta.

#
#
#
#
#
#
Hans von Essen

**Hans Olof von Essen** (31. joulukuuta 1900 Lappeenranta – 23. elokuuta 1973 Halikko) oli suomalainen eversti ja Mannerheim-ristin ritari numero 30. Mannerheim-ristin ritarin arvo hänelle myönnettiin 22. lokakuuta 1941. 

## Ura
Hans von Essenin isä oli kenraalimajuri Didrik von Essen. Von Essen osallistui vapaaehtoisena Suomen sisällissotaan 1918 ja kävi Kadettikoulun 1. kadettikurssin 1919–1920. Sotakorkeakoulun 10. kurssilta hän valmistui 1935. Hän palveli Uudenmaan rakuunarykmentissä (URR) nuorempana upseerina ja adjutanttina 1920–1927 sekä eskadroonanpäällikkönä 1927–1930. Ratsuväkiprikaatin aliupseerikoulua hän johti 1930–1931. RemK:n johtajana hän oli 1931–1933. Ratsukoulua hän johti 1935–1937. Sotilasasiamiehenä Varsovaan, Prahaan ja Bukarestiin hän oli 1937–1939. 

Talvisodassa von Essen johti JR 26:a 1939-1940. Välirauhan aikana hän toimi pataljoonankomentajana 6. prikaatissa 1940–1941. Jatkosodassa hän komensi Uudenmaan rakuunarykmenttiä 1941–1944, jona aikana hän haavoittui Säämäjärvellä 2.9.1941. Hänen Mannerheim-ristin nimityksessään mainitaan syksyn taisteluissa nopea 50 kilometrin takaa-ajohyökkäyksen johtaminen. Sotilasarvoltaan hän oli nimityshetkellä everstiluutnantti.

Jatkosodan jälkeen hän toimi sotilasasiamiehenä Tukholmassa 1944–1946. Uransa päätteeksi hän toimi Porin sotilaspiirin päällikkönä vuoden 1946 aikana, ja erosi tämän jälkeen vakinaisesta palveluksesta. Vuodesta 1946 alkaen hän toimi Vakuutusyhtiö Teollisuus-Palossa vuoteen 1959 asti. Hän oli mukana perustamassa Suomen Teollisuuden Vartiointi Oy:tä (nyk. Securitas) 1959 ja toimi yhtiössä toimitusjohtajana vuoteen 1968 asti.

Von Essen edusti Suomea kenttäratsastuksessa vuoden 1928 kesäolympialaisissa Amsterdamissa ja sijoittui viidenneksi, mikä on edelleen suomalaisratsastajien parhaita sijoituksia kansainvälisissä arvokilpailuissa. Hän oli myös Suomen joukkueen johtajana vuoden 1939 hiihdon maailmanmestaruuskilpailuissa Zakopanessa.

Hans von Essenin puoliso vuodesta 1940 oli Kira Brunou (1911–2010), Andrej Rudnevin tytär.

## Lähteet
*
*
* http://www.mannerheim-ristinritarit.fi/ritarit?xmid=16
* ''Kuka kukin on 1954'', s. 126.

### Viitteet

## Aiheesta muualla
*
Oiva Rönkä

**Oiva Vilho Rönkä** (11. heinäkuuta 1913 Iisalmi – 21. marraskuuta 1983 Kemi) oli Mannerheim-ristin ritari numero 32. Mannerheim-ristin ritarin arvon hän sai 22. lokakuuta 1941. Sotilasarvoltaan hän oli vääpeli. 

Rönkä oli yksi kenraalimajuri Hjalmar Siilasvuon iskumiehistä, jona hän muun muassa osallistui konepistoolimiehenä vihollisen huoltokolonnan tuhoamiseen. Hän esti yksin vihollishyökkäyksen asemiinsa tuhoamalla konepistoolillaan kymmeniä vihollisia. Vihollisen uusintahyökkäyksessä Rönkä kokosi oma-aloitteisesti vastaiskujoukon, jonka kärjessä karkotti vihollisen. Tässä vastaiskussa hän haavoittui. Hän myös suoritti yksin useita tiedusteluretkiä vihollisen selustaan.

Sodan jälkeen Rönkä toimi työnjohtajana vuodesta 1948 aina vuoteen 1966 saakka. Hän oli naimisissa ja hänellä oli kolme lasta.

## Mannerheim-ristin perustelut
”*Ylipäällikkö on pvm:llä 22.10.41 nimittänyt Vapaudenristin 2. luokan Mannerheim-ristin ritariksi kersantti Oiva Vilho Röngän, joka on osoittanut erikoisen huomattavaa jatkuvaa henkilökohtaista urhoollisuutta ja sitkeyttä sekä ryhmän ja taisteluryhmän taitavaa ja oma-aloitteista ja kylmäveristä johtamista. Heinäkuun 28 pnä hän vihollisen selustaan lähetettyyn osastoon kuuluen yllätti vihollisen ampuma- ja elintarvikekolonnan, hyökkäsi etumaisena sen kimppuun tuhoten yksin useita kuormia ajajineen ja esti konepistoolillaan vihollisen paon. Elokuun 13 pnä vahva vihollinen suoritti useita peräkkäisiä hyökkäyksiä Röngän ryhmän miehittämää tukikohtaa vastaan. Lopuksi Rönkä oli yksin tukikohdassaan ja tuhoamalla useita kymmeniä vihollisia konepistoolillaan ja käsikranaateilla hän torjui hyökkäyksen. Elokuun 16 pnä vihollinen uudisti hyökkäyksen uhaten asemiamme. Oma-aloitteisesti Rönkä järjesti taisteluryhmän vastaiskuun, hyökkäsi itse ensimmäisenä, työnsi vihollisen takaisin ja valtasi sen ohessa yksin erään vihollisen lujasti miehittämän pesäkkeen, minkä yhteydessä itse haavoittui. Lisäksi Rönkä on oma-aloitteisesti usein yksin suorittanut tuloksellisia tiedusteluretkiä vihollislinjojen taa*.”

## Lähteet

* Hurmerinta–Viitanen: *Suomen Puolesta: Mannerheim-ristin ritarit 1941–1945.* Jyväskylä: Ajatus kirjat 2004. .
* Karhunen, Joppe: *Taistelujen miehet.* Porvoo: WSOY 1972. .

### Viitteet
Jorge de Bagration

Prinssi **Jorge de Bagration** (italiaksi: **Jorge  de Bagration y de Mukhrani**, espanjaksi: **Giorgi Bagration-Mukhraneli**, georgiaksi: გიორგი (ხორხე) ბაგრატიონ-მუხრანელი) (22. helmikuuta 1944 Rooma, Italia – 16. tammikuuta 2008 Tbilisi, Georgia) oli espanjalainen kilpa-autoilija, jolla oli georgialaiset sukujuuret. 

Jorge de Bagration syntyi Roomassa, Italiassa georgialaisen maanpakolaisprinssin Irakli Bagration-Mukhranin ainoaksi pojaksi. Jorge de Bagrationin äiti oli italialainen kreivitär Maria Antonietta Pasquini, joka kuoli synnytyksen aikana.  

Jorge de Bagration aloitti moottoriurheilun vuonna 1959 ensin moottoripyörillä, ja myöhemmin vuonna 1963 autoilla. Hän yritti kaksi kertaa päästä kilpailemaan Formula 1:een, ensiksi vuoden 1968 Espanjan Grand Prixiin Lola Racing Cars -tallilla ja seuraavaksi vuoden 1974 Grand Prixiin, mutta häntä ei hyväksytty mukaan. Hän siirtyi ralliautoilun pariin, jossa hänen paras saavutuksensa oli vuoden 1979 Espanjan mestaruuden voitto. Hän lopetti ralliuransa vuonna 1982. 

Jorge de Bagration oli Georgian kruununtavoittelija siitä lähtien, kun hänen isänsä kuoli 30. lokakuuta vuonna 1977. Jos hänestä olisi tullut kuningas, hän olisi ottanut nimekseen Giorgi XIV. Prinssi Jorge vieraili isänsä kotimaassa vuonna 1995 hautaamassa isänsä tuhkan.

Jorge de Bagrationin ensimmäinen vaimo oli María de las Mercedes de Zornoza y Ponce de Leon (s. Madridissa, Espanjassa 14. elokuuta 1942) ja hänen toinen vaimonsa uria Llopis y Oliart (s. Barcelonassa, Espanjassa 14. marraskuuta 1953). Jorge de Bagrationilla oli neljä lasta: 

María de las Mercedeksen kanssa:

* Prinsessa María Antonietta de Bagration y de Zornoza (s. 21. kesäkuuta 1969)
* Prinssi Irakli Bagration-Mukhranski y de Zornoza (s. 26. elokuuta 1972)
* Prinssi Davit Bagration-Mukhranski y de Zornoza (s. 24. kesäkuuta 1976)

Nuria Llopis y Olliartin kanssa:

* Prinssi Gurami Ugo Bagration-Mukhranski y Llopis (s. 14. helmikuuta 1985) 

Jorge de Bagration kuoli tammikuussa 2008 hepatiittiin. Hänet siunattiin Svetitskhovelin katedraalissa ja haudattiin Mtskhetan kaupunkiin 20. tammikuuta 2008. 

## Lähteet
Dormagen

**Dormagen** on kaupunki Nordrhein-Westfalenin osavaltiossa, läntisessä Saksassa. Se sijaitsee Düsseldorf–Köln–Mönchengladbach-alueella ja kuuluu Düsseldorfin hallintopiiriin sekä Rhein-Kreis Neussin piirikuntaan.

Kaupungin pinta-ala on 85,50 neliökilometriä, ja se on jaettu 16 kaupunginosaan. Vuoden 2022 lopussa Dormagenissa oli 65&nbsp;147 asukasta. Asukastiheys on 762 as./km². Vuoden 2011 väestönlaskennassa siellä oli 62&nbsp;208 asukasta, ja sen asukkaista noin 50 prosenttia oli roomalaiskatolisia ja noin 20 prosenttia evankelisia.

Nimi *Dormagen* juontuu nimestä *Durnomagus*, jota antiikin roomalaiset käyttivät paikalla olleesta sotilastukikohdasta.

## Lähteet

## Aiheesta muualla

* Dormagenin viralliset sivut
Soini Mikkonen

**Soini Armas Mikkonen** () oli suomalainen sotilas ja Mannerheim-ristin ritari numero 31. Komppanianpäällikkönä Jalkaväkirykmentti 12:ssa palvellut Mikkonen nimitettiin Mannerheim-ristin ritariksi 22. lokakuuta 1941. Sotilasarvoltaan hän oli nimityshetkellä luutnantti. Mikkonen menehtyi jatkosodassa helmikuussa 1944.

Soini Mikkosen sodanajan vaiheista on kattavasti kerrottu Eino Pohjamon kirjassa *Jänkäjääkärit*. Soinin sotakirjeenvaihtoa on kattavasti julkaistu Laila Kanonin kirjassa *Stadin friidu ja metsien mies*, josta Helsingin kaupunginteatteri on tehnyt saman nimisen näytelmän.

## Elämä
Varusmiespalveluksessa Soini oli 1928–1930 Terijoella polkupyöräpataljoona 1:ssä (PPP 1). Hän oli aktiivisena soittajana Karjalan Kaartin Rykmentin soittokunnassa 1930–1937. Ylioppilaaksi hän valmistui Viipurin reaalikoulu, maanviljelys- ja kauppalyseosta 1937. Hän oli nuorempana upseerina 1937-1938 , minkä jälkeen hän hakeutui Kadettikouluun Santahaminaan. Suoritettuaan kadettikurssin 22 1938–1939 hän valmistui upseeriksi.

### Talvisota
Talvisodassa Soini oli tiedustelu-upseeri ja komppanianpäällikkö jalkaväkirykmentti 6:ssa.

### Jatkosota
Soini Mikkonen tunnettiin huimapäisenä komppanian päällikkönä. Kenraalimajuri Hjalmar Siilasvuo esitti Mikkoselle 2. luokan Mannerheim-ristiä lokakuussa 1941. Mikkosen ansioiksi esitettiin muun muassa seuraavat seikat:

*”Heinäkuun taisteluissa hän komppaniallaan valtasi useita kyliä ylivoimaiselta viholliselta ja tuhoamalla heinäkuun 29. päivänä rohkealla selustahyökkäyksellä vihollisen ampuma- ja elintarvikekolonnan.”
*”Elokuun alkupuolella hän kärkijoukkonsa mukana tunkeutui jopa 30 kilometriä vihollisen puolustuslinjojen taa. Seuranneissa taisteluissa hän osoitti erinomaista henkilökohtaista urhoollisuutta, tuotti viholliselle suuria tappioita ja otti runsaasti sotasaalista torjuessaan 426. venäläisen jalkaväkirykmentin toistuvat iskut. Ratkaisupäivänä hänen asemistaan löydettiin muun muassa rykmentin komentaja, eversti Sedov, kaatuneena.”
*”Elokuun 27. päivänä hän komppaniansa 40 miehen alkupäässä hyökäten tuhosi täydellisesti vihollisen sitkeästi puolustautuvan valiojoukon, 88. venäläisen divisioonan aliupseerikoulun, jolloin taistelukentälle jäi noin 120 venäläistä aliupseerioppilasta.”

#### Viimeinen sissiretki
Kapteeniksi 30. maaliskuuta 1943 ylennetyn Mikkosen johtama viiden miehen ryhmä lähti partioimaan Jolmajärven maastoon 13. helmikuuta 1944 kello 11.30. Ryhmä lähestyi Koivujärveä avonaiselta suolta, kun järven vastarannalla harjanteella havaittiin vihollisia. Vihollinen avasi konepistooli- ja pikakivääritulen, ja Mikkonen haavoittui välittömästi jalkaansa. Muut ryhmän jäsenet yrittivät auttaa Mikkosen pois rannalta, mutta ennen suojaan pääsemistä hän sai kuolettavan osuman. Partiosta selvinneet sotilaat kertoivat Mikkosen kuolleen. Vapaaehtoisista muodostettu partio palasi Koivujärven rannalle ja löysi ritarin ruumiin.

Soini Mikkonen haudattiin Viipurin sankarihautausmaahan. Ritarin hautaa ei enää ole olemassa, vaan paikalla on graniittinen muistomerkki.

## Lähteet
*
*
*

### Viitteet
Lakarin koulu

**Lakarin koulu** on Pudasjärven keskustaajaman Kurenaluksen Lakarin asuinalueella sijaitseva koulu, jossa opiskelevat asuinalueella asuvat esikoululaiset ja 1–6 luokkalaiset. Lukukauden 2019–2020 alussa koulussa oli oppilaita 181. Koulu on saanut nimensä Isostakyröstä tulleen Juho Lakarin mukaan, joka toimi koulun ensimmäisenä opettajana.

Koulun toiminta alkoi vuonna 1872, jolloin se tunnettiin Kurenalan kansakouluna. Koulu toimi aluksi yksityistaloissa. Vuonna 1884 valmistui oma koulurakennus nykyiselle paikalleen. 

## Lähteet

## Aiheesta muualla
* Pudasjärven kaupunki: Lakarin koulu
Japanin Grand Prix 1990

**Japanin Grand Prix 1990** oli Formula 1 -sarjan osakilpailu, joka ajettiin 21. lokakuuta 1990 Suzukan radalla Japanissa. Kilpailun voitti Benettonilla ajanut Nelson Piquet, jolle voitto oli kauden ensimmäinen.

Ayrton Senna varmisti uransa toisen kuljettajien maailmanmestaruuden kolaroimalla Alain Prostin ulos kilpailusta.

Aguri Suzuki ajoi uransa ensimmäisen ja ainoan palkintosijan ollen kolmas.

## Tulokset

## Muuta

*Paalupaikka: Ayrton Senna – 1.36,996
*Nopein kierros: Riccardo Patrese – 1.44,233 (kierroksella 40)
*Roberto Morenon	ensimmäinen palkintosija ja ensimmäiset MM-pisteet
*Roberto Morenon ainoa palkintosija
*Aguri Suzukin ensimmäinen ja ainoa palkintosija
*McLarenin kuudes valmistajien mestaruus ja kahdeksas kuljettajien mestaruus
*Benettonin ensimmäinen kaksoisvoitto
*Honda-moottoreiden neljäs kuljettajien mestaruus ja viides valmistajien mestaruus
*Lamborghini-moottoreiden ensimmäinen palkintosija
*Renault-moottoreiden 30. nopein kierros

## Lähteet
Sanhedrin

**Sanhedrin** (; hepr. סנהדרין, *sanhedrin*) oli juutalaisten ylin tuomioistuin antiikin ajalla.

Sanhedrin perustettiin sen jälkeen, kun juutalaiset olivat palanneet Israelin alueelle Babylonian pakkosiirtolaisuusajan jälkeen vuoden 539 eaa. paikkeilla. Sen muodostivat 71 "vanhinta". Sanhedrin toimi myös neuvottelukuntana ja lakeja säätävänä elimenä. Roomalaisvallan aikaan Sanhedrinin valta oli rajallinen. 
Roomalaisvalta ei ollut esimerkiksi antanut Sanhedrinille oikeutta määrätä kuolemanrangaistuksesta, jonka vuoksi Raamatun mukaan Jeesus Nasaretilaisen kuolemantuomio piti saada roomalaiselta käskynhaltijalta Pontius Pilatukselta. 
Sanhedrin lakkasi olemasta 300-luvulla.

## Lähteet
Laivauutisia

**Laivauutisia** on Lasse Hallströmin ohjaama elokuva vuodelta 2001. Se perustuu Annie Proulx'n Pulitzer-palkittuun romaaniin *[[Laivauutisia (romaani)|Laivauutisia]]* (*The Shipping News*, 1993).

## Näyttelijät
Gibson Flying V

**Gibson Flying V** on Gibsonin vuonna 1958 julkaisema sähkökitaramalli. Se oli yksi kolmesta *modernistic series* -kitarasta joita olivat sen lisäksi myös Gibson Explorer ja Gibson Moderne.

## Historia

**Flying V** oli alkuaikoinaan erittäin modernin muotoinen eikä saavuttanut aluksi suurtakaan suosiota, sillä se oli omana aikanaan hyvin radikaalin muotoinen valtavirtaan nähden. Valmistus lopetettiinkin vuonna 1959 oltuaan markkinoilla vain vuoden verran. Vuonna 1967 puolestaan Gibson päätti jatkaa mallin valmistusta ja ei ole sittemmin lopettanut sitä. Flying V ei ole itsessään saavuttanut huimaa suosiota, mutta merkittävän siitä tekee se, että se on ollut ratkaisevana vaikuttajana esimerkiksi Jackson King V sekä Jackson Randy Rhoads -kitaroiden suunnittelussa. Nämä edellä mainitut ovat menestyneet hyvin.

## Lähteet
* Gibson Flying V, Zuitar Guitar DataBase  

### Viitteet

## Aiheesta muualla
Oleh Lysohor

**Oleh Volodymyrovytš Lysohor** (, s. 17. tammikuuta 1979 Brovary, Kiovan alue) on ukrainalainen uimari, joka on kaksinkertainen maailmanmestari 50 metrin rintauinnissa. 

## Lähteet
*Brama.com  
*NRK Sport
Venäjän presidentinvaali 2008

**Venäjän presidentinvaali 2008** oli Venäjällä 2. maaliskuuta 2008 järjestetty vaali, jossa valittiin Dmitri Medvedev Venäjän presidentiksi neljäksi vuodeksi.

## Ehdokkaat
* Andrei Bogdanov, Venäjän demokraattisen puolueen johtaja
* Dmitri Medvedev, silloinen varapääministeri. Häntä tukivat Yhtenäinen Venäjä, Oikeudenmukainen Venäjä, Agraaripuolue ja Kansalaisvoima
* Vladimir Žirinovski, Duuman varapuhemies, Liberaalidemokraattinen puolue
* Gennadi Zjuganov, Venäjän federaation kommunistinen puolue

## Hylätyt ehdokkaat

* Mihail Kasjanov, entinen pääministeri, keräsi kaksi miljoonaa kannattajakorttia, joista keskusvaalilautakunta havaitsi ainakin 13 % väärennetyiksi. Kasjanovin ehdokkuus evättiin.
* Vladimir Bukovski, entinen Neuvostoliiton toisinajattelija, joka on asunut vuodesta 1976 Britanniassa. Hän haki Venäjän passin elokuussa 2007, mutta keskusvaalilautakunta hylkäsi hänen ehdokkuutensa, koska hän ei ollut asunut ehdokkuuden vaatiman viimeisen kymmenen vuoden ajan Venäjällä.
* Oleg Šenin, Neuvostoliiton kommunistinen puolue (uudelleenperustettu), ehdokkuus hylättiin papereiden epäselvyyksien vuoksi
* Nikolai Kurjanovitš, duuman jäsen, LDPR:sta erotettu äärinationalisti, ehdokkuus hylättiin rekisteröintisäännösten rikkomuksen vuoksi.

## Muut
* Boris Nemtsov, Oikeistovoimien liitto, vetäytyi joulukuussa 2007.
* Garri Kasparov, Yhdistyneen kansalaisrintaman johtaja ja entinen shakin maailmanmestari, väitti että viranomaiset estivät hänen ehdokkuutensa estämällä sopivan tilan vuokrauksen nimitystilaisuutta varten.

## Vaalien tulos
Dmitri Medvedev voitti vaalit 70,28 prosentin kannatuksella. Äänestysprosentti nousi  69,78 prosenttiin. Kommunistien Zjuganovin äänisaalis oli 17,72 prosenttia, äärikansallismielisen Žirinovskin 9,34 ja demokraattisen puolueen Bogdanovin 1,29 prosenttia.

## Vaalien demokraattisuus
Euroopan neuvoston parlamentaarista yleiskokousta edustavien tarkkailijoiden mukaan vaalit eivät olleet täysin reilut tai demokraattiset, mutta niiden tulos heijastaa kuitenkin melko hyvin kansan tahtoa. Tarkkailijoiden mukaan vaaleissa toistuivat samat puutteet kuin joulukuun parlamenttivaaleissa, mikä kyseenalaistaa vaalien demokraattisuuden, eikä vaaleja voi myöskään pitää reiluina, sillä ehdokkailla ei ollut samanlaista mahdollisuutta näkyvyyteen tiedotusvälineissä.

## Lähteet
* 7 independent candidates barred from Russian presidential polls, RIA

### Viitteet

## Aiheesta muualla
Itabuna

**Itabuna** [-bu´-] on kaupunki Brasiliassa. Itabuna sijaitsee Brasilian koillisosassa, Bahiassa, noin 20 kilometriä Ilhéuksen satamakaupungista länteen. Vuonna 2011 siellä asui 204&nbsp;710  henkeä. Itabunassa harjoitetaan maataloutta, kemianteollisuutta sekä karjan- ja kaakaon kauppaamista.

## Aiheesta muualla

## Lähteet
Jules Verreaux

**Jules Pierre Verreaux** (24. elokuuta 1807 – 7. syyskuuta 1873) oli ranskalainen kasvi- ja lintutieteilijä.

Verreaux työskenteli Ranskan kansallisessa luonnonhistoriallisessa museossa. 1842 hän matkusti Australiaan keräämään kasveja. Hän palasi Ranskaan 1851 mukanaan 15&nbsp;000 näytteen kokoelma. 1864 hänet valittiin Pariisin museon apulaisluonnontieteilijäksi Florent Prévostin tilalle.

Verreaux työskenteli myös Kiinassa ja Etelä-Afrikassa, jossa hän oli perustamassa, yhdessä Andrew Smithin kanssa, Etelä-Afrikan museota Kapkaupunkiin vuonna 1825.

Verreaux loi suurenmoisen taideteoksen *Arab Courier Attacked by Lions* Pariisin maailmannäyttelyyn 1867. Siinä leijonat hyökkäävät kamelilla ratsastavan arabin kimppuun. Kuvailtu leijona oli nyt jo sukupuuttoon kuollut atlasleijona.

Verreaux nimesi kagun yhdessä Marc Athanese Parfait Oeillet Des Mursin kanssa vuonna 1860.

Hänen kunniakseen on nimetty eteläntöyhtökuku (*Coua verreauxi*), Alfred Grandidier (1836–1921), juoksukyyhky (*Leptotila verreauxi*) Charles Lucien Bonaparte (1803–1857), kultanokkatimali (*Paradoxornis verreauxi*) Richard Bowdler Sharpe (1847–1909) ja 	mustakotka (*Aquila verreauxii*) René-Primevère Lesson (1794–1849).

## Lähteet
* Arab Courier Attacked by Lions
Marc Athanese Parfait Oeillet Des Murs

**Marc Athanese Parfait Oeillet Des Murs** (1804–1894) oli ranskalainen lintutieteilijä. Des Murs julkaisi lintutieteellisen teoksen *Iconographie Ornithologique* 1849. Hän nimesi kagun 1860 yhdessä Jules Verreauxin kanssa. Des Murs on nimennyt lukuisia muitakin uusia lintulajeja, muun muassa uudenkaledonianviherkaijan, ruostenaama-aratin, ruskokyyhkyrääkän, viirukarakaran ja harmaapäätanssijan.

## Lähteet
Australian Grand Prix 1990

**Australian Grand Prix 1990** oli Formula 1 -sarjan historian 500. osakilpailu ja kauden  päätösosakilpailu, joka ajettiin 4. marraskuuta Adelaiden radalla Australiassa. Kilpailun voitti Benettonilla ajanut Nelson Piquet, jolle voitto oli kauden toinen.

## Tulokset

## Muuta

*Paalupaikka: Ayrton Senna – 1.15,671
*Nopein kierros: Nigel Mansell – 1.18,203 (kierroksella 75)
*Andrea de Cesarisin 150. Grand Prix
*Nigel Mansell ylitti 200 MM-pisteen rajan
*Tyrrellin 300. Grand Prix

## Lähteet
Charles Looff

**Charles I. D. Looff** (24. toukokuuta 1852 Schleswig-Holstein – 1. heinäkuuta 1918 Kalifornia) oli tanskalaissyntyinen, Yhdysvalloissa elänyt karusellien ja muiden huvipuistolaitteiden valmistaja. Hän oli yksi alan pioneereista Yhdysvalloissa.

Charles Looff muutti Yhdysvaltoihin 18-vuotiaana vuonna 1870 ja sai töitä huonekalujen kaivertajana. Hän toimi myös tanssinopettajana ja avioitui oppilaansa Anna Dollen kanssa. Pariskunta sai kuusi lasta. Vapaa-ajallaan Looff valmisti ensimmäisen karusellinsa ja pystytti sen Coney Islandille vuonna 1876. Karusellista tuli hyvin suosittu. Looffin toisen karusellin tilasi Charles Feltman, ja se pystytettiin myös Coney Islandille. Kysynnän kasvaessa Looff otti palvelukseensa useita taitavia kaivertajia, joukossa muun muassa Marcus Illions, Charles Carmel ja John Zalar.

Vuonna 1905 Looff muutti Rhode Islandille Riversideen, jonne hän oli pystyttänyt suuren karusellin kymmenen vuotta aikaisemmin. Toiminnan kasvaessa Looff alkoi valmistaa myös muita huvipuistolaitteita. Muutamaa vuotta myöhemmin Looff siirtyi Kaliforniaan: tässä vaiheessa hän oli ansainnut huvipuistolaitteillaan jo miljoonaomaisuuden. Elinaikanaan Looff valmisti kymmeniä karuselleja ja loi niin kutsutun *Coney Island* -karusellinkaiverrustyylin, jolle on tunnusomaista runsas koristeellisuus ja satumaisuus.

## Lähteet

*
Olavi Arvola

**Olavi Arvola** (s. 31. tammikuuta 1984 Oulu) on uransa lopettanut jalkapalloilija. Hän oli pelipaikaltaan keskikenttäpelaaja.

Arvola teki ensiesiintymisensä aikuisten sarjoissa 17-vuotiaana kasvattajaseuransa Oulun Luistinseuran riveissä Kakkosessa. Hän pelasi AC Oulussa seuran ensimmäiset viisi kautta 2003–2007. Veikkausliigassa hän esiintyi ensimmäistä kertaa 20. toukokuuta 2007. Kaudella 2009 Arvola palasi kasvattajaseuraansa Oulun Luistinseuraan Kakkoseen.

## Lähteet

## Aiheesta muualla
*Arvolan pelaajakuva AC Oulun sivuilla
Jokke Seppälä

**Jorma Voitto Juhani "Jokke" Seppälä** (s. 24. kesäkuuta 1953 Anjala) on suomalainen muusikko, jonka levytysura alkoi 1970-luvun alussa rockyhtye Sessionissa. Sessionista Seppälä siirtyi Kisun taustayhtyeeseen, jossa soitti myös hänen pikkuveljensä Jarmo "Jakke" Seppälä. Vuonna 1976 veljekset soittivat Danny Show’ssa ja sen jälkeen Virve Rostin taustayhtyeessä. Vuonna 1979 ilmestyi Jokke ja Jakke Seppälän yhteisalbumi *2 Seppälää*. Vuonna 1980 Jokke osallistui Syksyn sävel -kilpailuun kappaleella "Lauantaiyö" ja julkaisi sooloalbuminsa *Move on*. Näihin aikoihin Seppälällä oli yhtye yhdessä Pepe Willbergin kanssa. Toinen sooloalbumi *Find my girl* julkaistiin vuonna 1982. 

1980-luvulla Seppälä oli usein televisiossa taustakuorolaulajana muun muassa Euroviisuissa (1983&ndash;1986 ja 1989). Hän oli myös mukana televisio-ohjelmassa *[[Perjantaipörssi]]* sekä Euroviisukarsinnoissa vuosina 1985 ja 1986. Vuonna 1985 Seppälä lauloi Pave Maijasen kappaleen "Jossain..." ja seuraavana vuonna mukana oli Seppälän oma kappale "Kaamoksen maa". "Kaamoksen maan" esitti Gruppo Jokke (Jokke Seppälä, Anita Pajunen, Rele Kosunen ja Leena Nilsson). Vuoden 1985 Knokke Cupissa Seppälä edusti Suomea yhdessä Ami Aspelundin ja Maarit Hurmerinnan kanssa.

Vuonna 1991 Seppälä sävelsi Samuli Edelmannille Syksyn sävelessä toiseksi sijoittuneen ja hitiksi muodostuneen kappaleen "Pienestä kii". Seppälä on säveltänyt mainosmusiikin lisäksi kappaleita monille muillekin artisteille ja tuottanut muun muassa The Kidsin kaksi albumia sekä Kurren, Jaana Lammin ja Marjorien levyjä.

## Diskografia
* *[[2 Seppälää]]* (1978)
* *Move on* (1980)
* *Find my girl* (1982)
* *Säveltäjän omakuva* (2003)

## Lähteet
*  

### Viitteet

## Aiheesta muualla
* 
* 
* 
*
Carman (laulaja)

**Carman** (oik. **Carmelo Domenic Licciardello**; 19. tammikuuta 1956 Trenton, New Jersey – 16. helmikuuta 2021 Las Vegas, Nevada) oli Grammy-ehdokkaana ollut artisti (Christian Contemporary Music), joka varttui italialaisessa perheessä. Nuorena poikana Carman soitti rumpuja ja kitaraa. Hän aloitti laulamisen ollessaan 16-vuotias. Laulajauransa alussä hän teki paljon klubikeikkoja lähinnä New Jerseyssä ja Philadelphiassa, ennen kuin muutti Las Vegasiin. Hänen elämässään tapahtui muutos, kun hän oli menossa Andraé Crouchin konserttiin. Tuolloin hän tuli uskoon. Hän kävi raamattukoulun, jonka jälkeen hän muutti Tulsaan Oklahomaan, josta hän teki palvelutyönsä keskuspaikan.

Carman jätti väliaikaisesti musiikkiuransa tultuaan uskoon, mutta 1980-luvulla hän liittyi nousevaan Contemporary Christian Music -skeneen. Hänen ensimmäinen listaykköskappaleensa oli vuoden 1985 ”The Champion” ja kristillisten musiikkilistojen ykkösalbuminsa vuoden 1989 *Revival in the Land*. Carman julkaisi seuraavien kymmenen vuoden aikana 12 albumia. Niistä viisi nousi listaykköseksi. Carman laajensi tuotantoansa musiikkivideoihin, elokuviin ja megakonsertteihin. Hänen vuoden 1993 keikkansa Etelä-Afrikassa oli todennäköisesti suurin koskaan järjestetty kristillinen konsertti. Sillä oli 50&nbsp;000 kuuntelijaa. Carman rikkoi ennätyksensä Texasissa vuonna 1994, jolloin häntä oli kuuntelemassa 71&nbsp;000 ihmistä.

Carmanin ura kääntyi 2000-luvulla laskuun; hän menetti levy-yhtiönsä ja hän kärsi myös henkilökohtaisista menetyksistä. Carmanilla diagnosoitiin vuonna 2013 terminaalivaiheen myelooma, ja hänelle annettiin 3–4 vuotta elinaikaa. Carman käynnisti tämän jälkeen Kickstarter-kampanjan, jolla hän keräsi 280&nbsp;000 Yhdysvaltain dollaria kiertuetta ja albumia varten. Syöpä meni remissiotilaan, mutta se uusiutui vuonna 2020. Carman kuoli helmikuussa 2021 palleatyräleikkauksen jälkeen.

Carman oli urallansa neljä kertaa Grammy-palkintoehdokaana. Hän on saanut 15 platina- ja kultalevyä, ja hänen kokonaislevymyyntinsä ylittää 10 miljoonaa levyä.

## Albumit
* Legacy (2017)
* No Plan B (2014)
* Instrument of Praise (2007)
* Live and Reloaded (2005)
* House of Praise (2003)
* The Early Ministry Years (2002)
* Heart of a Champion (2000)
* Passion for Praise, Vol. 1 (1999)
* Mission 3:16 (1998)
* Mission 3:16 (EP) (1997)
* I Surrender All: 30 Classic Hymns (1997)
* Lo Mejor - The Best (1996)
* Carman's Yo! Kidz: The Hitz (1996)
* Lawrence the Kat and the Bible (1996)
* R.I.O.T. (Righteous Invasion of Truth) (1995)
* To Kidz! 2 Everland (1994)
* Yo Kidz!, Vol. 2: Armor of God (1994)
* The Standard (1994)
* The Absolute Best (1994)
* Addicted to Jesus (1993)
* Lord of All: Songs of Carman (1993)
* Yo Kidz! (1992)
* Carman Ministries: High Praises, Vol. 2 (1991)
* Shakin' the House (1991)
* High Praises, Vol. 1 (1991)
* Christmas With Carman (1990/(r)1995)
* Revival in the Land (1990)
* Live: Radically Saved (1988)
* A Long Time Ago...in a Land Called Bethlehem (1986)
* The Champion (1985)
* Comin' On Strong (1984)
* Sunday's On the Way (1983)
* Some-o-Dat (1982)

## Lähteet
Tarn-et-Garonne

**Tarn-et-Garonne** [ˈtaʁne ɡaˈʁɔn] on departementti (82) Ranskassa Midi-Pyrénéesin alueella. Departementti on saanut nimensä sen alueella virtaavista Tarn- ja Garonnejoista. Departementti on muodostostettu 4. marraskuuta 1808 sitä ympäröivien departementtien osista.

Tarn-et-Garonnen pääkaupunki on Montauban. Departementti jakautuu kahteen arrondissementtiin, 30:een kantoniin ja 195:een kuntaan. Departementin asukasluku on 226&nbsp;844 (2006), pinta-ala 3&nbsp;718 neliökilometriä ja asukastiheys 61,0 asukasta neliökilometrillä.

## Katso myös
* Luettelo Tarn-et-Garonnen kunnista

## Lähteet
The Singles A’s & B’s

**The Singles A's & B's** on Deep Purplen singleistä koostettu kokoelmalevy. Albumista julkaistiin laajennettu CD-versio vuonna 1993.

## Kappaleet

**Alkuperäinen vinyyliversio:**

*Hush 
*One More Rainy Day
*Emmaretta
*Wring That Neck
*Hallelujah
*April (Part I)
*Black Night
*Speed King (piano-versio)
*Strange Kind Of Woman
*I'm Alone
*Demon's Eye
*Fireball

**CD-versio:**

*Hush  
*One More Rainy Day  
*Kentucky Woman  
*Emmaretta  
*The Bird Has Flown  
*Hallelujah  
*Speed King (piano versio)
*Black Night 
*Strange Kind Of Woman 
*I'm Alone 
*Fireball 
*Demon's Eye  
*Never Before 
*When A Blind Man Cries 
*Smoke On The Water 
*Black Night (live)
*Might Just Take Your Life 
*Coronarias Redig  
*You Keep On Moving 
*Love Child 

## Muusikot

*Ritchie Blackmore: kitara
*Jon Lord: urut, kosketinsoittimet
*Ian Paice: rummut, lyömäsoittimet
*Rod Evans: laulu
*Nick Simper: basso
*Ian Gillan: laulu, lyömäsoittimet
*Roger Glover: basso
*David Coverdale: laulu
*Glenn Hughes: basso, laulu
*Tommy Bolin: kitara